Document ID: 32005D0615

32005D0615
L 213/14
SLUŽBENI LIST EUROPSKE UNIJE
ODLUKA KOMISIJE
od 16. kolovoza 2005.
o izmjeni Priloga XI. Direktivi Vijeća 2003/85/EZ u pogledu nacionalnih laboratorija u određenim državama članicama
(priopćena pod brojem dokumenta C(2005) 3121)
(Tekst značajan za EGP)
(2005/615/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 2003/85/EZ od 29. rujna 2003. o mjerama Zajednice za kontrolu slinavke i šapa, o stavljanju izvan snage Direktive 85/511/EEZ i odluka 89/531/EEZ i 91/665/EEZ te o izmjeni Direktive 92/46/EEZ (1), a posebno njezin članak 67. stavak 2.,
budući da:
(1)
Iz sigurnosnih razloga važno je održavati ažurirani popis nacionalnih laboratorija ovlaštenih za rad na živom virusu slinavke i šapa.
(2)
Nadležna tijela Danske, Njemačke i Poljske službeno su izvijestila Komisiju o promjenama koje se odnose na njihove nacionalne referentne laboratorije za slinavku i šap.
(3)
Nadležna tijela Slovačke službeno su izvijestila Komisiju o dogovorima koji su obavljeni sukladno članku 68. stavku 2. Direktive.
(4)
Radi jasnoće, potrebno je uvrstiti države članice na popis prema redosljedu ISO oznake za državu.
(5)
Potrebno je prilagoditi popis nacionalnih laboratorija koji su ovlašteni za rad na živom virusu slinavke i šapa te prema tome izmijeniti dio A Priloga XI. Direktivi 2003/85/EZ.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Popis nacionalnih laboratorija ovlaštenih za rad na živom virusu slinavke i šapa u dijelu A Priloga XI. Direktivi 2003/85/EZ zamjenjuje se tekstom u Prilogu ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 16. kolovoza 2005.

Labels: 7
18
6